danish-foundation-models/faroese-dynaword huggingface dataset:
Huell Howser
Huell Burnley Howser (føddur 18. oktober 1945, deyður 7. januar 2013) var ein amerikanskur sjónvarpsvertur, sjónleikari og raddaleikari, sum var best kendur fyri ferðasjónvarpsrøðina California's Gold, sum hevði sæti í Los Angeles á KCET fyri California PBS statiónirnar.
Billy Mays
William Darrell "Billy" Mays, Jr. (føddur 20. juli 1958 - deyður 28. juni 2009) var kendur innan amerikanskt sjónvarp. Hann var sølumaður, sum arbeiddi við at selja og reklamera fyri reingerðingsevnum og annað á Home Shopping Network.


 * Billy Mays á Internet Movie Database
Sam J. Jones
Samuel Gerald Jones (føddur 12. august 1954), betri kendur sum Sam J. Jones er ein amerikanskur sjónleikari.

Hann er føddur í Chicago, Illinois, vaks upp í Sacramento, California. Hann fekk sítt prógv frá Mira Loma High School í Sacramento í 1972.

Í 1975, áðrenn hann byrjaði sína lívsleið sum sjónleikari, var hann nakin modell í einum Playgirl blaði, men undir einum øðrum navni, Andrew Cooper III. Í 1979 spældi hann sín fyrsta leiklut við Bo Derek í einum romantiskum skemtifilmi við heitinum 10. Árið eftir fekk hann sín higartil kendasta leiklut sum Flash Gordon í 1980 filminum við sama heiti. Hann noyddist at lita hárið ljóst fyri at kunna spæla leiklutin. Filmurin fekk hampiliga sukse, hann innspældi fyri $27,1M í Norðuramerika, og $22m í Stórabretlandi - og tvífaldaði harvið sítt $20M búskett. Meiningin var at gera eina trilogi, men ein ósemja millum Jones og framleiðararnar av Flash Gordon gjørdi at hetta bleiv av ongum. Eftir at filmurin var vístur í biografunum, vóru nakinmyndirnar av Jones endurprintaðar í tíðarritinum Playgirl, og hesaferð stóð hansara veruliga navn saman við myndunum.

Síðan tá hevur hann spælt við í fleiri sjónvarpsrøðum og lágbúskett biograffilmum. Hann spældi leiklutin sum Chris Rorchek í Code Red (1981–1982). Hann hevði gestaleiklut í sjónvarpsrøðum sum The A-Team, Hunter og ''Riptide'.

Hann hevur spælt við í fleiri filmum ið fóru beinleiðis til videofilmar, t.d. My Chauffeur, Silent Assassins, Driving Force, Jane and the Lost City, American Tigers, Fist of Honor, One Man Force og White Force.

Í 1990-árunum spældi hann leiklutir í filmum sum In Gold We Trust, Enter the Shootfighter, Baja Run, Maximum Force, Hard Vice and Dead Sexy.

Í 2007 spældi hann gestaleiklutin sum fangin Krebb í upprunaligu sjónvarpsrøðini hjá Sci Fi Channel, Flash Gordon. Hann spældi eisini ein víðaðan cameo leiklut sum hann sjálvur við tí ljósa Flash Gordon hársniðinum í 2012 skemtifilminum, ''Ted.
Lloyd Sherr
Lloyd Sherr (føddur 1956) er amerikanskur raddaleikari. Hann er eisini kendur við sínum kunstnaranavni Max Raphael, sum er ein samanseting av nøvnunum hjá børnum hansara Max and Raphael.

Hann er eitt nú kendur fyri at leggja rødd til ymiskir persónar í videospølum, t.d. Cronus í God of War II, bounty-veiðimaðurin Calo Nord í Star Wars: Knights of the Old Republic, Diego í Gothic 3 og EverQuest II. Innan sjónvarp hevur hann spælt leiklutin sum Vathek í W.I.T.C.H., Jibolba í Nickelodeon røðunum Tak and the Power of Juju, Everett í Barnyard og Back at the Barnyard, Pápin í Star Wars: The Clone Wars, og forteljari í Random! Cartoons.




 * Lloyd Sherr á Internet Movie Database
George Carlin
George Denis Patrick Carlin (føddur 1937, deyður 22. juni 2008) var ein amerikanskur sjónleikari, skemtari, kritikari og rithøvundur.


 * George Carlin á Internet Movie Database
200%
200% er fyrsta tónleikaútgávan hjá føroyska rokk-punk tónleikabólkinum 200. TUTL útgav fløguna í 2001.


 * 1) Vissi Tú Ikki Ert Við Uppá Loysing
 * 2) 200%
 * 3) Skitni Kartni
 * 4) Hasjsigarett
 * 5) Punkurin frá Helviti
 * 6) Um 50 ár...
 * 7) Sambandsmálaráðharrin
 * 8) Jóannesar Táttur
 * 9) Vit Eru 200
 * 10) Punkurin frá Helviti #2
 * 11) Sambandsgimpurin
 * 12) Sangurin, Sum Øll Fara at Hata
 * 13) Gimpurin
Yggdrasil
Yggdrasil er eitt norðurlendskt tónleikaensemble við støði í Føroyum. Tónleikabólkurin varð stovnaður í 1981 av tí danska/føroyska tónasmiðinum og pianistinum Kristian Blak, sum hevur skrivað tað mesta av tilfarinum hjá bólkinum. Alla tíðina hevur Yggdrasil havt tónleikarar frá øðrum Norðurlondum, sum koma frá einum fjølbroyttari tónlistaligari bakgrund, serliga við støði í jazz, men eisini frá etniskum tónleiki, fólka-, rokk- og klassiskum tónleiki.

Tey flestu verkini eru blivin skapt í samstarvi við aðra list: visuellari list, skaldskapi, ballet, opera - ella í summum førum við náttúruni (konsertir í gjáum/holum við sjógvin). Tá fløgan Seta kom út í 2009, varð skipað fyri útgávukonsert í Klæmintsgjógv. ).

Bólkurin eitur eftir heimstræðnum Yggdrasil í Norrønu gudalæruni.

Verandi og fyrrverandi limir í Yggdrasil:


 * Anders Hagberg, floyta & saksofon
 * Anders Jormin, bass
 * Angelika Nielsen, violin
 * Brandur Jacobsen, trummur
 * Eivør Pálsdóttir, vokal
 * Ernst Dalsgard, floyta
 * Heðin Ziska Davidsen, guitar
 * John Tchicai, saksofon
 * Kári Sverisson, vokal
 * Karin Korpelainen - trummur
 * Kristian Blak, piano
 * Lelle Kullgren, guitar
 * Mia Káradóttir, floyta
 * Mikael Blak, bass
 * Ólavur Øster, guitar
 * Rasmus Lyberth, vokal
 * Tore Brunborg, saksofon
 * Villu Veski, saksofon


 * Den Yderste Ø (HJF 12, Tutl 1981) - yrkingar eftir William Heinesen
 * Ravnating (HJF 13, Tutl 1982) - eitt multimiðlaverk við tónleiki sum Kristian Blak hevur komponerað og myndarøð eftir Philippe Carré.
 * Heygar og Dreygar / The Four Towers ballet gjørt við íblástri frá "Barnetegning" eftir William Heinesen (HJF 15/19, Tutl 1985)
 * Concerto Grotto / Drangar - tónleikur skrivaður til "standmyndir" í føroysku náttúruni (HJF 33, Tutl 1984 / 1993)
 * Brøytingar (HJF 21, Tutl 1988)
 * Yggdrasil (HJF 88, Tutl 2002) - sangari: Eivør Pálsdóttir
 * Live in Rudolstadt (HJF 99, Tutl 2004) - við luttøku av Eivør Pálsdóttir (live-upptøkur frá TFF Rudolstadt 2003)
 * The Tübingen Concert (2 DVD, HJF 122DVD, Tutl 2005) - live-upptøkur á University Hospital, Tübingen (Týskland)
 * Risastova (HJF 111, Tutl 2006 ) - sangari: Kári Sverrisson
 * Askur (2 CD, HJF 133, Tutl 2007) - live-upptøkur 1982-2006
 * Duologues - Kristian Blak og Anders Hjuler
 * Seta - Richard Nunns & Yggdrasil - HJF155, Tutl, 2009. Richard Nunns er úr Ný Sælandi, hann og Kristian Blak, Heðin Ziska Davidsen og Mikael Blak hava gjørt tónleikin við ljóðførum úr Norðurlondum og frá Maori siðvenjuni. Upptøkurnar eru gjørdar í Klæmintsgjógv og í Studio Bloch.
 * Grót & Vatn (HJF 233, Tutl 2012) - live-upptøkur í Norðurlandahúsinum, Tórshavn




 * Heimasíðan hjá Kristian Blak
Janus Rasmussen
Janus Rasmussen er ein føroyskur tónleikari og framleiðari búsitandi í Íslandi. Saman við trimum øðrum er hann limur í íslendska tónleikabólkinum Bloodgroup. Hann er eisini limur í Kiasmos saman við íslendska tónleikaranum Ólafur Arnalds og í Byrta saman við Guðrið Hansdóttir.

Janus Rasmussen hevur framleitt tónleik fyri fleiri einstaklingar. Eitt nú Heiðrik á Heygum, Høgna Reistrup og Guðrið Hansdóttir.

Í 2011 framleiddi Janus plátuna hjá Høgna Reistrup Samrøður við framtíðina. Við á útgávuni eru Høgni Lisberg, Knút Háberg Eysturstein, Ísak Sambleben og Janus Kampmann. Í 2013 framleiddi Janus fleiri útgávur. Millum annað framleiddi hann saman við Ólavi Jákupssyni "Áðrenn vit Hvørva" hjá Høgna Reistrup. Fyrsta staklagið av útgávuni var Vegurin.

Í 2012 heitti Guðrið Hansdóttir á Janus Rasmussen um at framleiða tilfar fyri seg, tá Guðrið búði í Íslandi. Síðani stovnaðu tey elektro popp duo'ina Byrta. Fløga við Byrta kom út í 2013. Janus spælir øll ljóðførini á fløguni og hevur eisini framleitt. Guðrið hevur skrivað sangirnar. Janus hevur givið fleiri fløgur út saman við Bloodgroup. Hann hevur áður verið limur í føroyska tónleikabólkinum Lama Sea.




 * Byrta á Facebook
 * Bloodgroup á Myspace
 * Bloodgroup á Facebook
Íslendska bókmentavirðislønin
Íslendska bókmentavirðislønin (Íslendskt mál:Íslensku bókmenntaverðlaunin) er ein bókmentavirðisløn, ið verður latin tveimum bókum á hvørjum ári. Tað var, Felagið fyri Íslendsk bókaforløg (Félagi íslenskra bókaútgefenda), ið setti hesa heiðursløn á stovn í 1989, tá vóru 100 ára síðan felagið var sett á stovn. Onnur virðislønin verður latin fagurbókmentum, meðan hin verður latin yrkisbókmentum.








 * Bokautgafa.is - Listar yvir tilnevnd vinnarar
Klaus Rifbjerg debutantvirðisløn fyri skaldskap
Klaus Rifbjerg virðislønin fyri skaldskap (á donskum: Klaus Rifbjergs debutantpris for lyrik) er ein donsk bókmentaheiðursløn, sum danski rithøvundurin Klaus Rifbjerg stovnaði í 1983. Heiðurslønin verður latin annað hvørt ár og er á 10.000 kr. Heiðurslønin verður latin einum skaldi, sum tey seinastu tvey árini hevur útgivið sítt fyrsta yrkingasavn á donskum, føroyskum ella grønlendskum máli. Í 2012 var tað føroyska Sissal Kampmann ið fekk heiðurslønina.


 * 2020 Molly Balsby
 * 2018 Theresa Salomonsen
 * 2016 Theis Ørntoft
 * 2014 Asta Olivia Nordenhof
 * 2012 Sissal Kampmann
 * 2010 Eva Tind Kristensen
 * 2008 Morten Søkilde
 * 2006 Dy Plambeck
 * 2004 Lars Skinnebach
 * 2002 Martin Larsen
 * 2000 Øverste Kirurgiske
 * 1998 Mikkel Thykier
 * 1994 Kirsten Hammann
 * 1996 Katrine Marie Guldager
 * 1992 Lene Henningsen
 * 1990 Karen Marie Edelfeldt
 * 1988 Lars Bukdahl
 * 1986 Morti Vizki
 * 1984 Juliane Preisler
Sissal Kampmann
Sissal Kampmann (fødd 1974), uppvaksin í Vestmanna, er ein føroyskur rithøvundur, eitt skald. Hon hevur higartil (februar 2013) útgivið tvey yrkingasøvn, bæði skrivaði á føroyskum, bæði eru útgivin á Forlagnum Eksil, sum er eitt forlag í Keypmannahavn, sum føroyingar eiga. Í september 2012 fekk hon donsku bókmentaheiðurslønina, sum Danska Akademiið handar: Klaus Rifbjerg debutantvirðisløn fyri skaldskap (Klaus Rifbjergs debutantpris for lyrik). Prísurin verður latin annað hvørt ár fyri eitt yrkingasavn skrivað á donskum, føroyskum ella grønlendskum. Høvundin skal ikki hava útgivið meira enn tvey yrkingasøvn. Fyrsta yrkingasavnið skal verða útgivið innan fyri seinastu tvey árini. Sissal gekk á student í Hoydølum, seinni fór hon í holt við at lesa Norðurlendskar bókmentir á Københavns Universitet. Sissal er systir Ludvík á Brekku, ið hevur myndprýtt yrkingasøvn hennara.




 * 2016 - Sunnudagsland, Mentanargrunnur Studentafelgasins
 * 2014 - Hyasinttíð, Mentanargrunnur Studentafelgasins
 * 2013 - 4D. Keypmannahavn, Forlagið Eksil.
 * 2012 - Endurtøkur. Keypmannahavn, Forlagið Eksil. (Yrkingar)
 * 2011 - Ravnar á ljóðleysum flogi – yrkingar úr uppgongdini. Keypmannahavn, Forlagið Eksil.


 * 2013 - Runda borðið er eygað / The round table is the eye, yrking, týtt til enskt hevur Rachel Ward. Útgivið á heimasíðuni Words Without Borders.


 * 2017 - Tilnevnd Bókmentavirðisløn Norðurlandaráðsins
 * 2013 - 1 árs starvsløn frá Mentanargrunni Landsins
 * 2012 - Klaus Rifbjerg debutantvirðisløn fyri skaldskap
Hornalundi
Hornalundi (frøðiheiti - Fratercula corniculata) er ein sjófuglur av lundaætt, ið líkist Atlantslunda í útsjónd, men nevsrótin er gul við reyðum nevsbroddi. Hesin lundin hevur smá svørt 'horn' omanfyri eyguni, harav navnið. Hornalundin heldur til á klettaoyggjum fram við strondini í norðara parti av Kyrrahavinum, í Siberia, Alaska og British Colombia í Kanada.


 * NatureWorks - The Horned Puffin
 * Puffinpalooza.com
Topplundi
Topplundi (frøðiheiti - Fratercula cirrhata) er ein sjófuglur av lundaætt, sum er eyðkendur við sínum reyða nevi og gulu trevsum, ið hann hevur fingið navn eftir. Topplundin heldur til, serliga á oyggjum, fram við strondini í norðara parti av Kyrrahavinum, í British Colombia í Kanada, landsynnings-Alaska og Aleutoyggjunum, Kamtjatka, Kuriloyggjunum og um alt Okhotskhavið. Topplundin eigur saman við hornalunda í støðum, men heldur annars eystari til enn hesin, so langt suðri sum á norðaru Channel Islands út fyri strondini í suður California.

Upprunaliga veiddu inuittar á Aleutoyggjunum og ainufólkið í Japan topplunda, bæði til matna og fyri at gera nýtslu av fjaðrum og skinni. Nú er topplundin friðaður um alt útbreiðsluøkið.


 * University of Michigan Puffin Site
 * Puffinpalooza.com A site about puffins
 * Proposal of Smith and Minor Islands
 * DNR Celebration of Approval
Lundar
Lundar (frøðiheiti: Fratercula) eru ein sjófuglaætt ið telur trý sløg, eitt í Atlantshavi: vanligur lundi (Fratercula arctica), og tvey í Kyrrahavi: hornalundi (Fratercula corniculata) og topplundi (Fratercula cirrhata).

Lundar eru umleið 35-40 cm til hæddar, við breiðum nevi, ið gerst sera litríkt í paringstíðini. Føðin er æti, sum lundin kavar eftir. Lundi verpur eittans eggið í lundaholuni, sum hann grevur út í svørðinum, nær við havið. Fjaðurhamurin er svartur, gráur ella hvítur, stundum við gulum fjaðrum í.
Hetlands-skotskt mál
Hetlands-skotskt (enskt: Modern Shetlandic Scots (MSS)), vanliga nevnt Shetland dialect, ella stytt til "Shetland" ella "Shetlan" av hetlendingum sjálvum, er skotska dialektin, ið tosað verður í Hetlandi í dag; hon er, eins og orknoya-skotskt, ein dialekt av oyggjaskotskum (Insular Scots).

Hetlands-skotskt er runnið av skotskum dialektum, ið lágskotskir innflytarar høvdu við sær til Hetlands serliga frá økjunum Fife og Lothian seinast í 15. øld og frameftir. Hetlands-skotskt hevur nakað av norrønum í sær, arvað frá gamla málinum norn, ið varð talað í oyggjunum fram til seinnapartin av 18. øld. Tó er nógv minni av norrønum í dagligari hetlendskari talu enn ofta hildið - flestu norrønu orðini finnast í staðarnøvnum, og so onkur orð ið hava við veður og vind, plantur, seyðhald og fiskiskap, matgerð og gomul tól at gera.

Eins og doriska dialektin í Landnyrðingsskotlandi, so líkist hetlands-skotskt burturfrá dialektunum longri suðuri í Skotlandi. Tað hevur í ein vissan mun egið orðatilfar, og er í summum førum meiri gamaldags enn aðrar nútíðar skotskar dialektir. Men av tí at ongin standardur finst til at lýsa mun imillum dialektir og mál, so er ilt at siga, um hetlands-skotskt er egið mál í mun til enskt.


 * Shetland ForWirds - Almenna heimasíðan hjá hetlands-skotskum
 * Introduction to modern Scots: Insular Scots
 * Wirhoose Upplýsandi síða um hetlands-skotskt, við tekstadømum (sum zip).
Eysturskúlin
Eysturskúlin er ein av fólkaskúlunum í Havn, hann liggur í Eysturbýnum í Havn og er 6000 fermetrar til støddar. Eysturskúlin er størsti skúlin í landinum við 521 næmingum í 2014. Næststørsti er Tórshavnar kommunuskúli við 452 næmingum Eysturskúlin varð vígdur í august 1980. Skúlin varð bygdur í tveimum byggistigum, fyrra byggistig var liðugt í 1974, tá vóru 10 skúlastovur. Annað byggistig var liðugt í 1980. Skúlin hevur ein svimjihyl, sum er 17 metrar langur. Har eru fakstovur av ymiskum slag. Ein vanlig fimleikahøll er í skúlanum og í 1993 varð skúlahøllin umbygd til ítrótt, serliga flogbólt. Allir næmingarnir í 10.flokki í Tórshavnar kommunu eru í Nám X í Eysturskúlanum.

Í skúlanum ganga næmingar úr 1. til 10. flokk.

Skúlaárið 2012/13 ganga 539 næmingar í til samans 17 flokkum og Nám X í Eysturskúlanum. Lærararnir eru 45, haraftrat eru 2 stuðlar.




 * Heimasíðan hjá Eysturskúlanum
Mentunargrunnur Studentafelagsins
Mentunargrunnur Studentafelagsins er eitt føroyskt bókaforlag við heimstaði í Føroyum (føroyskt V-tal), men ritstjórnin er í Keypmannahavn. Jógvan Isaksen, rithøvundi, er leiðari av forlagnum. Mentunargrunnur Studentafelagsins er Føroya elsta forlag og er sprottið úr Hinum føroyska Studentafelagnum í Keypmannahavn, sum bleiv stovnað í 1910. Fyrsta útgávan hjá forlagnum var fyrsta yrkingasavnið hjá Janus Djurhuus, sum kom út í 1914 við heitinum Yrkingar. Tey fyrstu árini varð forlagið bara nevnt við navninum hjá studentafelagnum: Hitt føroyska Studentafelagið. Í 1957 verður Mentunargrunnur Studentafelagsins settur á stovn undir felagnum við tí høvuðsatliti at taka sær av bókaútgávu. Nøkur ár seinni verður hesin forlagsparturin fluttur heim til Føroya, har hann enn hevur innivist. Mentanargrunnurin hevur givið út ein stóran part av bókmentum, sum eru komnar út á føroyskum øll hesi árini.




 * Almenna heimasíðan hjá Mentunargrunni Studentafelagsins
Holberg-medaljan
Holberg-medaljan er ein donsk bókmentavirðisløn, sum er uppkallað eftir Ludvig Holberg. Virðislønin heiðrar einum donskum rithøvunda innan fagrar bókmentir ella ein rithøvund innan vísund. Virðislønin hevur verið latin einaferð árliga síðan 1934. Tað er Dansk Forfatterforening, sum letur heiðurslønina. Tveir føroyingar hava higartil fingið henda heiður: Heðin Brú í 1982 og William Heinesen í 1960.




 * Um Holberg heiðurslønina á Litteraturpriser.dk
N. F. S. Grundtvig
Nikolai Frederik Severin Grundtvig (8. september 1783 í Udby við Vordingborg – 2. september 1872 í København) var ein danskur rithøvundur, teologur, yrkjari (serliga kendur sum sálmasmiður), filosoffur, søgufrøðingur, prestur við Vartov í København, tittulerbiskoppur, filologur, skúlamaður og politikari. Han legger navn til Grundtvigianismuna og var stigtakari til fólkaháskúlan. Grundtvig er tann sálmasmiðurin ið oftast kemur fyri í Den Danske Salmebog og er ein "institutión" í donskum ands- og samfelagslívi.
Jesper Brochmand
Jesper Rasmussen Brochmand (5. august 1585 – 19. apríl 1652) var professari við Københavns Universitet 1610-1638 og biskupur fyri Sjælland frá 1638 til sín deyðadag.
Orknoya-skotskt mál
Orknoya-skotskt (enskt: Orcadian dialect), er skotska dialektin ið tosað verður í Orknoyggjum í dag; hon er, eins og Hetlands-skotskt, ein dialekt av oyggjaskotskum (Insular Scots).

Orknoya-skotskt er runnið av lágskotskum dialektum, men hevur nakað av norrønum í sær, arvað frá gamla Norn málinum, ið varð talað í oyggjunum fram til 17'du øld.


 * Orkneyjar.com
Faroe Airways
Faroe Airways var flogfelag, ið fleyg rutuflúgving millum Føroyar og Danmark 1964 til 1967.

Faroe Airways var stovnað av danska felagnum Scanfly og føroyska Skipafelagnum Føroyar. Fyrsti flogtúrurin var 7. mars 1964 við einum De Havilland Heron flogfari við 12 setrum. Frá 19. juli 1965 varð flogið við einum Douglas DC-3 flogfari. Millumlent var fram til 1965 í Kirkwall í Orknoyggjum. Seinni varð milumlent í Sumburgh í Hetlandi. Stjóri í felagnum var Jørgen V. Petersen.

Síðsta flogferðin hjá Faroe Airways var í september 1967.


 * Dimmalætting 22. februar 2013: "Undangongumaðurin í føroyskari flogferðslu: -Vit fóru á flog við báðum beinunum á jørðini"
Løgtingsvalið 1998
Løgtingsvalið 1998 varð hildið hin 30. apríl 1998. Valið var tað higartil besta nakrantíð hjá Tjóðveldisflokkinum, sum gjørdist størsti flokkur á Tingi og fekk eina framgongd við meira enn 10 prosent (og heili fýra tingmenn/kvinnur). Javnaðarflokkurin og Fólkaflokkurin fóru báðir framm við tveimum tingfólkum hvør. Harafturímóti misti Sambandsflokkurin tvey tingfólk, meðan Kristiligi Fólkaflokkurin (Framburðsflokkurin) og Verkamannafylkingin fingu ein so dyggan smeit, at ongin teirra nakrantíð stillaði upp aftur til val. Valið slóðaði vegin fyri fyrru stjórnini hjá Anfinni Kallsbergs, sum var ein samgonga við hesum flokkum: Fólkaflokkurin, Tjóðveldisflokkurin og Sjálvstýrisflokkurin.


 * Atkvøðurætt høvdu: 31 609
 * Upptaldar atkvøður: 27 876
 * Valluttøka: 88,2 %


 * Hagstova Føroya — Íbúgvaviðurskifti og val (Føroysk hagtøl)
 * Election Resources on the Internet: Elections to the Faroese Løgting - Results Lookup
Løgtingsvalið 2004
Løgtingsvalið 2004 varð hildið hin 20. januar 2004.

Hin Stuttligi Flokkurin stillaði upp til val fyri fyrstu og seinastu ferð.


 * Atkvøðurætt høvdu: 34 426
 * Tal av atkvøðum: 31 711
 * Valluttøka: 92,1 %


 * Hagstova Føroya — Íbúgvaviðurskifti og val
 * Election Resources on the Internet: Elections to the Faroese Løgting - Results Lookup
Løgtingsvalið 2002
Løgtingsvalið 2002 varð hildið hin 30. apríl 2002.


 * Atkvøðurætt: 33 522
 * Atkvøður í alt: 30 717
 * Valluttøka: 91,6 %


 * Hagstova Føroya — Íbúgvaviðurskifti og val
 * Election Resources on the Internet: Elections to the Faroese Løgting - Results Lookup
Løgtingsvalið 1994
Løgtingsvalið 1994 varð hildið hin 7. juli 1994. Fleiri nýggir flokkar stillaðu upp fyri fyrstu ferð: Frælsisfylkingin, Hin Føroyski Flokkurin, Miðflokkurin og Verkamannafylkingin. Í alt vóru tað 10 listar, sum enn er met í føroyskum løgtingsvalum. Tey flestu av teimum gomlu flokkunum gingu nógv aftur, av tí at Føroyar varð rakt av svárari kreppu, sum aftur var orsøk til, at eitt nú Verkamannafylkingin varð sett á stovn. Ein bankavtala við Danmark førdi til at Sambandsflokkurin fekk frammgongd, meðan Javnaðarflokkurin, sum hevði sitið í samgongu minkaði við einari helvt.




 * Hagstova Føroya — Íbúgvaviðurskifti og val
Stjórnin hjá Maritu Petersen
Stjórnin hjá Maritu Petersen var Føroya landsstýri frá 24. apríl 1993 til 10. september 1994. Løgmaður var Marita Petersen frá Javnaðarflokkinum, við landsstýrismonnum frá Tjóðveldisflokkinum og Sjálvstýrisflokkinum. Marita Petersen hevði stjórnað sættu stjórnina hjá Atla Dam síðan 18. januar 1993, men hon skifti samgongusamstarvsflokkin, Fólkaflokkurin, út við Tjóðveldisflokkin og Sjálvstýrisflokkin. Hóast tað stutta stjórnarskeiðið, so fekk stjórnin rættiliga nógv av skafti, sum var rættað móti tí álvarsomu kreppuni, sum Føroyar var í. Millum annað fekk hon samrátt seg fram til eina bankaavtalu við Danmark. Sambandskreftir vunnu tó løgtingsvalið 1994, og stjórnin mátti gevast og lata fyrru stjórnina hjá Edmundi Joensens taka yvir.
Fíggjarmálaráðharrar í Føroyum
Fíggjarmálaráðharrin ella landsstýrismaðurin í fíggjarmálum er ein týdningarmikil partur av Føroya Landsstýri og búskapinum hjá Føroyum.






 * Statsministre og regeringer siden 1948
Almannamálaráðharrar í Føroyum
Almannamálaráðharrin ella landsstýrismaðurin í almannamálum hevur síðan 1968 verið ein landsstýrissessur í Føroya Landsstýri.




 * Løgmenn og stjórnir síðan 1948
Vinnumálaráðharrar í Føroyum
Vinnumálaráðharrin ella landsstýrismaðurin í vinnumálum, fyrr ídnaðarmálaráðharrin (landsstýrismaðurin í ídnaðarmálum), er limur av Føroya Landsstýri og hevur ábyrgdina fyri vinnumálum, herundir náttúrutilfeingi, arbeiðsumhvørvið, handil, aling osfr. Teir vinnu- og ídnaðarmálaráðharrar sum hava sitið longst eru ávikavist Jacob Lindenskov (JF) og Bjarni Djurholm (FF), við ávikavist 11 og 8 árum.




 * Løgmenn og stjórnir síðan 1948
Stjórnin hjá Paula Ellefsen
Stjórnin hjá Paula Ellefsen var Føroya Landsstýri frá 5. januar 1981 til 10. januar 1985. Tað var ein samgonga millum Sambandsflokkin (SB), Fólkaflokkin (FF) og Sjálvstýrisflokkin (SF), undir leiðslu av Paula Ellefsen (SB). Talan var um tað fyrstu reint borgerligu stjórnina í Føroyum síðan 1959.


 * Tinganes.fo Løgmenn og landsstýri síðan 1948
Arbeiðsmálaráðharrar í Føroyum
Arbeiðsmálaráðharrin ella landsstýrismaðurin í arbeiðaramálum, ella arbeiðsmarknaðarmálum) var ein landsstýrissessur í Føroya Landsstýri 1970–1975, 1988–1989 og 1991–1998.


 * Løgmenn og landsstýri síðan 1948
Oscar-virðislønin
Academy Award eisini kent sum Oscar er ein sera týdningarmikil virðisløn, sum amerikanska Academy of Motion Picture Arts and Sciences (AMPAS) letur fyri at heiðra teimum allarbestu persónunum innan filmsídnaðin, íroknað sjónleikarar, filmsleikstjórar og filmsleikrithøvundar. Tað almenna hátíðarhaldið, har virðislønirnar verða handaðar, verður mett at vera ein av teimum týdningarmestu príshandanum í heiminum, og verður víst beinleiðis í sjónvarpinum í meira enn 200 londum kring heimin. Oscar-heiðurslønirnar verða givnar til filmar, ið hava hava stóra ávirkan á fólk, antin við sjónleikarum, leikstjórum, komponistum o.s.fr.

Tað fyrsta Academy Awards-hátíðarhaldið varð hildið hin 16. mai 1929 á Hotel Roosevelt í Hollywood fyri at heiðra teimum allar bestu í filmsárinum 1927/1928.




 * Besti filmur – Frá 1928
 * Besti animasjónsfilmur – Frá 2001
 * Besti dokumentarfilmur
 * Besti stuttfilmur
 * Besti animeraði stuttfilmur – Frá 1931
 * Besti dokumentar-stuttfilmur
 * Besti fremmandamálsliga filmur – Frá 1947
 * Besti leikstjóri – Frá 1928
 * Besti sjónleikari í høvuðsleikluti – Frá 1928
 * Besta sjónleikarinna í høvuðsleikluti – Frá 1928
 * Besti sjónleikari í hjáleikluti – Frá 1936
 * Besta sjónleikarinna í hjáleikluti – Frá 1936
 * Besta adapteraða handritið (besta filmatisering) – Frá 1928
 * Besta upprunahandrit – Frá 1940
 * Besti upprunatónleikur
 * Besti sangur
 * Besta artistiska framleiðsla – Frá 1928
 * Besta kinematografi – Frá 1928
 * Besta filmsklippið – Frá 1935
 * Besta ljóðið
 * Besta ljóðklipp – Frá 1963
 * Bestu visuellu effektir – Frá 1939
 * Beste kostymedesign – Frá 1948
 * Besta sminka – Frá 1981


 * Besti regiassistent – Frá 1933 til 1937
 * Besta kommedian – Bara 1928
 * Besti dansur – Frá 1935 til 1937
 * Besta litstuttfilmur – Frá 1936 til 1937
 * Besti stuttfilmur á tveimum rullum – Frá 1936 til 1956
 * Besti stuttfilmur – novelty – Frá 1932 til 1935
 * Besta søga – Frá 1928 til 1956
 * Besti tittulsekvensur – Bara 1928
 * Serstøk og artistisk framleiðsla – Bara 1928


 * Academy Honorary Award – Frá 1928
 * Academy Special Achievement Award
 * The Irving G. Thalberg Memorial Award – Frá 1938
 * The Jean Hersholt Humanitarian Award
 * Gordon E. Sawyer Award
 * Academy Juvenile Award (Frá 1934 til 1960)




 * Almenn heimasíða
 * Academy of Motion Picture Arts and Sciences
Humla
Humlur (Bombus) eru í ætt við býur.


 * Jenskjeld.info
Vrahovice
Vrahovice (týskt: Wrahowitz) er ein býur í Kekkia og hevur umleið 3.402 íbúgvar. Býurin liggur í Okres Prostějov nærindis býnum Prostějov. Býurin verður fyrstu ferð nevndur í søguligum skjølum í 1337.

Áirnar Romže, Hloučela og Valová renna gjøgnum býin.

Fótbóltsleikarin Rostislav Václavíček er føddur og uppvaksin í býnum. Tónleikararnir og brøðurnir Zdeněk Tylšar og Bedřich Tylša vóru føddir í Vrahovice.
Planet Awards 2009
Planet Awards 2009 veitslan, har Plant heiðurslønirnar vóru handaðar, varð hildin á REX í Havn hin 27. desember 2009.


 * Besti føroyski bólkur ella einstaklingur: Páll Finnur Páll
 * Besta útgáva: The Sky is Opening - Guðrið Hansdóttir
 * Besta songkvinna: Eivør Pálsdóttir
 * Besti sangari: Brandur Enni
 * Besti nýggi bólkur: Oniontree
 * Besta lagið: Under the sun - The Dreams
 * Planet herðaklappið - Frændur




 * Høgni Lisberg
 * Orka
 * Páll Finnur Páll
 * SIC
 * The Dreams


 * By the Light of the Northern Star - Týr
 * Koder på snor - Valravn
 * Stokkhólmssyndromið -200
 * The Sky is Opening - Guðrið Hansdóttir
 * Tokyó - Petur Pólson


 * Anna Katrin Egilstrø
 * Eivør Pálsdóttir
 * Guðrið Hansdóttir
 * Lena Andersen
 * Linda Andrews


 * Brandur Enni
 * Eyðun Nolsøe
 * Hans Marius Ziska
 * Høgni Lisberg
 * Mikkjal Gaard Hansen


 * Analog Norð
 * Bendar Spónir
 * Fróði Hansen
 * Katrina Petersen
 * Oniontree


 * Kelling - Valravn
 * Sometimes truth needs a lie - Brandur Enni
 * Soul Company - Høgni Lisberg
 * Nú brennur tú í mær (live) - Eivør
 * Under the sun - The Dreams


 * Planet Awards
 * Planet Awards 2010
 * Planet Awards 2011
 * Planet Awards 2012
The Jungle Book (1967 filmur)
The Jungle Book ("Frumskógarbókin"; danskt heiti: Junglebogen) er ein amerikanskur teknifilmur frá 1967, framleiddur av Walt Disney Productions. Filmurin er hin 19. í røðini av teimum klassisku Disney teknifilmunum og tann seinasti filmurin sum Walt Disney varð við til at framleiða, tí hann doyði, meðan hann bleiv framleiddur. Filmurin leysliga byggir eftir bókini hjá Rudyard Kipling við sama heiti um dreingin Mowgli, ið veksur upp millum djórini í tí indiska frumskóginum. Filmurin varð frumsýndur fyrstu ferð í Amerika hin 18. oktober 1967. Í 2003 kom ein framhaldsfilmur, The Jungle Book 2 ("Frumskógarbókin 2", danskt heiti: Junglebogen 2), sum varð sýndur í biografunum.
Sombi
Sombi  er tað føroyska orði fyri 'Zombie' úr enskum. Sombi er væl kent ígjøgnum telduspøl og filmar.

Zombiar eru ofta við í skjótispølum- og rpg-sjangruni, har ið ein skal skjóta teir, áðrenn teir eta ein.


 * DOOM-røðin
 * Eternal Darkness: Sanity's Requiem (2002)
 * Resident Evil-røðin
 * TimeSplitters-røðin
 * Half-Life-røðin
 * Dead Rising-røðin


 * Left 4 Dead (2008)
 * Dead Island (2008-2009)
 * Land of the Dead: Road to Fidlers Green (2005)
 * Zombie Pandemic (2008)
 * Left 4 Dead 2 (2009)
Bambi
Bambi er ein amerikanskur teknifilmur frá 1942. Filmurin varð frumsýndur í Amerika hin 13. august 1942 og er hin fimti i røðini av teimum klassisku teknifilmunum frá Disney. Hann er grundaður á skaldsøguna hjá Felix Salten Bambi, ein Leben im Walde (Bambi, eitt lív í skóginum) frá 1923.

Filmurin varð tilnevndur fleiri Oscar-virðislønir fyri besta ljóð, besta sang (fyri "Love Is a Song" sungin av Donald Novis) og besta filmstónleik. Bambi varð útgivin av nýggjum til sýning í biografunum í 1947, 1957, 1966, 1975, 1982, og 1988. Hann varð útgivin á VHS-bandi í 1989 og 1997, og í einari talgildari betraðari útgávu á DVD hin 1. mars 2005. Ein beinleiðis-til-video framhaldsfilmur, Bambi II, kom út í 2006.
Dumbo
Dumbo er ein amerikanskur teknifilmur frá 1941. Filmurin varð frumsýndur fyrstu ferð í Amerika hin 23. oktober 1941 og er hin fjórði í røðini av teimum klassisku Disney teknifilmunum. Filmurin byggir eftir barnabókini við sama heiti skrivað eftir Helen Aberson og illustrated eftir Harold Pearl. Høvuðsleiklutin hevur fílaungin Jumbo Junior, sum orsakað av sínum sera stóru oyrum fær eyknevnið Dumbo.


 * Tim: Jesper Klein
 * Mamma Dumbo: Lily Broberg
 * Cirkusstjóri: Poul Bundgaard
 * Storkur: Claus Ryskjær
 * Forteljari: Palle Huld
 * Fílar:
 * Kirsten Rolffes
 * Lykke Nielsen
 * Vera Gebuhr
 * Kirsten Hansen-Møller
 * Krákur:
 * Flemming Enevold
 * Jess Ingerslev
 * Jørgen Pedersen
 * Ulf Pilgaard
 * Claus Ryskjær
 * Klovnir:
 * Jess Ingerslev
 * Per Pallesen
 * Ulf Pilgaard
 * Claus Ryskjær

Oscar-virðislønir Cannes Film Festivalur
 * 1942: Vann: "Best Music, Scoring of a Musical Picture" – Frank Churchill og Oliver Wallace
 * 1942: Tilnevndur: "Best Music, Original Song" – Frank Churchill (tónleikur) og Ned Washington (tekstur), fyri sangin "Baby Mine".
 * 1947: Vann: "Award Best Animation Design" (Upprunaligt heiti á heiðurslønini: 'Prix du meilleur dessin animé')
Hans Andrias Jacobsen
Hans Andrias Jacobsen er ein føroyskur sangari og tónleikari úr Klaksvík. Í desember 2012 vann hann heiðursløn sum Ársins nýggja tónleikanavn á Planet Awards hjá Miðlahúsinum. Hann syngur fólka og blues tónleik. Hans Andrias er ein av limunum í Grandma's Basement, sum eisini hevur vunnið eina Planet heiðursløn á Planet Awards 2010, teir vunnu í bólkinum Ársins sangur, við sanginum "Hon fær ongantíð nokk". Hans Andrias framførdi á Summarfestivalinum í 2012 og í 2013.


 * 2012 - Ársins nýggja tónleikanavn á Planet Awards 2012
 * 2017 - Vann FMA virðisløn í bólkinum - Áhoyraravirðislønin




 * Hans Andrias á Facebook
 * Hans Andrias á Youtube
 * Hans Andrias á Myspace
Sakaris Emil Joensen
Sakaris Emil Joensen (betri kendur sum SAKARIS) er ein føroyskur sangari, tónleikari, tónasmiður og tónleikaframleiðari. Hann fæst mest við elektropopp tónleik. Hann hevur spælt við fleiri ymiskum tónleikabólkum, eitt nú við Boys In A Band, sum vann tónleikakappingina Global Battle of the Bands. Í 2010, gjørdist SAKARIS ein av 24 luttakarum (av nærum 1000 umsøkjarum) sum slapp at luttaka í tí danska talentshow'inum Karrierekanonen, sum varð fyriskipað av P3 radio, Roskilde Festival, KODA og øðrum. Sakaris hevur framleitt tónleik til eitt nú Guðrið Hansdóttir, Heiðrik á Heygum og Frostfelt Sakaris framførdi á Spot Festival í Danmark í 2012.

Sakaris er sonur Martin Joensen.


 * Darling, EP - inniheldur 4 sangir: In a Box, Gin & Tonic Mayhem, Waves og I'm Incredibly Depressed
 * In a Box (staklag, kom eisini við á Darling EP'ina
 * 2012 - I Have Beautiful Eyes, Tutl. Greta Svabo Bech syngur sangin "I have Beautiful Eyes" Ein av sangunum á fløguni er Brace Myself við video frá 2013, sum Heiðrik av Heygum hevur leikstjórnað, Eir Nolsøe hevur framleitt, Rúni Friis Kjær hevur tikið myndir og Hjalmar Holm setti ljósið.)


 * 2012 - Tilnevndur Planet Awards í bólkinum Ársins nýggi bólkur/einstaklingur




 * Sakaris á Youtube
The Rescuers
The Rescuers ("Bjargararnir"; danskt heiti: Bernard og Bianca) er ein amerikanskur teknifilmur frá 1977, framleiddur av Walt Disney Productions og varð frumsýndur fyrstu ferð í Amerika hin 22. juni 1977 og 26. desember 1978 í Danmark. Hann er hin 23. filmurin í røðini av teimum klassisku Disney teknifilmunum og byggir á skaldsøgurnar hjá Margery Sharp The Rescuers og Miss Bianca frá 1959 og 1962.

Filmurin er framleiddur av Wolfgang Reitherman og Ron Miller og leikstjórnaður av Wolfgang Reitherman, John Lounsbery og Art Stevens. Filmstónleikurin bleiv skrivaður av Artie Butler, meðan Carol Connors, Ayn Robbins og Sammy Faina hava skrivað tekstin. The Rescuers var ein av teimum best umtóktu filmunum í 1977. Filmurin gav 39 milliónir 215.869 amerikanskir dollarar í vinningi kring heimin. Ein framhaldsfilmur, The Rescuers Down Under ("Bjargararnir í Avstralia"; danskt heiti: Bernard og Bianca: SOS fra Australien), varð sýndur í biografunum í 1990.

Filmurin snýr seg um tvær mýs, ið eita Bernard og Bianca. Hesar bjarga gentuni Penny, ið var blivin burturførd av smúkkutjóvinum Madame Medusa.
Pinocchio (1940 filmur)
Pinocchio er ein amerikanskur Walt Disney teknifilmur frá 1940. Hann er annar filmurin í røðini av teimum klassisku Disney teknifilmunum og byggir á skaldsøguna við sama heiti hjá Carlo Collodi. Filmurin varð gjørdur sum svar uppá Snjóhvítu og teir sjey dvørgarnir hjá Disney, sum hepnaðist so væl. Pinocchio vann tvær Oscar-virðislønir fyri besta filmstónleik og besta sang fyri sangin "When You Wish Upon a Star".
Roger Federer
Roger Federer (Týskt: Roger Federer), (føddur 8. august 1981 í Basel) er ein tennisleikari úr Sveis. Hann hevur eitt nú vunnið 17 Grand Slam heiti. Hin 2. februar 2004 gjørdist hann nummar eitt á ATP Tour. Federer verður av nógvum hildin at vera hin besti tennisleikarin síðan Pete Sampras, og hann var nummar 1 á heimsranglistanum í 237 vikur á rað, sum er met, til hann í august 2009 bleiv yvirhálaður av Rafael Nadal.

Federer hevur fýra ferðir luttikið á Olympisku leikunum, hann luttók á Summar-OL 2000, á Summar-OL 2004, Summar-OL 2008 og Summar-OL 2012. Hann vann eitt silvur heiðursmerki á Summar-OL 2012 í einmannsleiki og gull í tvímansleiki á Summar-OL 2008.


 * Avstralia - V 2004, 2006, 2007, 2010.
 * Frakland - V 2009.
 * Ongland - V 2003, 2004, 2005, 2006, 2007, 2009, 2012.
 * USA     - V 2004, 2005, 2006, 2007, 2008.




 * Heimasíðan hjá Roger Federer
 * profilurin hjá Roger Federer á ATP Tour almennu heimasíðu
The Fox and the Hound
The Fox and the Hound ("Revurin og jagthundurin", danskt heiti: Mads og Mikkel) er ein amerikanskur teknifilmur frá 1981, sum leysliga byggir á skaldsøguna hjá Daniel P. Mannix við sama heiti. Filmurin er framleiddur av Walt Disney Productions og varð frumsýndur fyrstu ferð í Amerika hin 10. juli 1981 og 30. juni 1995 í Danmark. Filmurin er tann 24. í røðini av teimum klassisku teknifilmunum frá Disney.

Filmurin er leikstjórnaður av Ted Berman, Richard Rich og Art Stevens og røddirnar eiga: Mickey Rooney, Kurt Russell, Pearl Bailey, Jack Albertson, Sandy Duncan, Jeanette Nolan, Pat Buttram, John Fiedler, John McIntire, Dick Bakalyan, Paul Winchell, Keith Mitchell og Corey Feldman. Til donsku útgávuna av filminum vóru tað eitt nú hesir sjónleikarar, ið leggja røddir til filmin: Claus Ryskjær, Jess Ingerslev, Lone Kellermann, Hugo Herrestrup, Kirsten Hansen-Møller, Elin Reimer, Poul Thomsen, Hannibal Nielsen og Kim Soya Barkung.

Filmurin var ein av teimum best umtóktu filmunum í 1981. Filmurin gav 39 milliónir 900.900 amerikanskir dollarar í vinningi kring heimin. Filmstónleikurin bleiv skrivaður av Buddy Baker, meðan Richard Johnston, Richard Rich, Jim Stafford og Jeffrey Patch hava skrivað tekstin. Filmurin varð útgivin av nýggjum til sýning í biografunum 25. mars 1988. Filmurin varð fyrstu ferð útgivin í 1994 á VHS-bandi í USA. Í 2000 varð hann útgivin á DVD.

Tá filmurin kom út, var tað tann mest kostnaðarmikli at framleiða til tá, filmurin kostaði tá 12 milliónir amerikanskir dollarar. Ein beinleiðis-til-video framhaldsfilmur, The Fox and the Hound 2 (danskt heiti: Mads og Mikkel 2), kom út sum DVD í 2006.

Filmurin snýr seg um eitt ómakað vinapar, ein reyðan rev, sum eitur Tod (í donsku versjónini: Mikkel) og ein blóðhund, sum eitur Copper (í donsku versjónini: Mads). Teir báðir kempa fyri at varðveita vinarlagið. Teir gjørdist vinir, sum heilt ungir. Vinskapur teirra verður seinni hart roynt, tí at Copper verður vandur til at gerast ein jagthundur.
Kaj Joensen
Kaj Joensen úr Vági er maskinmeistari, stjóri og uppfinnari. Í 2008 stovnaði hann fyritøkuna Faroe Maritime Technic. Kaj hevur arbeitt við at menna ein oljuskiljara, sum kann skilja vatn frá oljuni, sum liggur í kjølinum á einum skipi. Oljuskiljarin verður á enskum nevndur Oil Conveyor. Oil Conveyor-skipanin virkar upp á tann mátan, at eitt flutningsband niðri í kjølinum á skipinum koyrir alla tíðina, so oljan so hvørt verður tikin úr kjalarvatninum og pumpað í eitt settlings-rør, har olja og vatn verða skild sundur. Tað reina vatnið fer so aftur í kjølin og oljan í spilloljutangan. Hann hevur fingið patent uppá hetta uppfinnilsi í Evropa, og í mars 2013 fekk hann eisini patent í USA.

Kaj er pápi Føroya higartil besta svimjara, Pál Joensen.




 * Almenna heimasíðan hjá Faroe Maritime Technic
 * Faroe Maritime Technic á Facebook
Patrícia de Sabrit
Patrícia Renaux Chamagne de Sabrit (fødd 27. apríl 1975 í São Paulo) er sjónleikari úr Brasil. Hon hevur spælt við fleiri sjónvarpsframleiðslum og á palli.
SIC
SIC er eitt føroyskt heavy metal-orkestur úr Havn, sum varð stovnað í 2002.

Sic varð stgovnað í 2002 av guitarleikaranum Eddie Jacobsen og trummuspælaranum Kára Skibenæs. Í 2003 gjørdist Mikkjal G. Hansen partur av Sic, og í februar 2005 komu Magnus Hansen, trummusláari, Frans Arge Galán, guitaristur og Gudmar Hansen, bassistur afturat. Kári fór úr bólkinum í 2005, Meinhard Joensen spældi bass frá 2003 til 2005. Magnus Hansen gavst í 2009, í staðin kom Dennis Buhl við sum trummusláari í 2010, Dennis er fyrrverandi limur í danska death og trash metal bólkinum Hatesphere.

Í 2007 útkom fyrsta fløgan hjá SIC, "Pandemonium", eftir at teir høvdu samstarva við tónleikaframleigaran Tommy Hansen í Jailhouse Studios, í Danmark. Fløgan fekk positiv ummæli úr londum sum Peru, Týsklandi, Noregi, Danmark, Grikkalandi, Stóra Bretlandi og USA.

Í november 2007 settu teir í SIC Orpheus Spiliotopoulos í starv sum teirra umboðsmann (Scar of The Sun, Kinetic, ex-Dreamtone & Iris Mavraki's Neverland). Sama mánaðin vóru upptøkur gjørdar í Grikkalandi av SIC til teirra annað tónleikfilmslag, "Rosegarden In Hell" við grikska filmsframleiðaranum Achilleas Gatsopoulos sum fyrr hevði leikstjórnað film til sangin "Monochromatic Stains" hjá Dark Tranquillity. Hann hevði eisini arbeitt innan tað listarliga økið við filmum sum Charlie and the Chocolate Factory og Harry Potter and the Prisoner of Azkaban (Harry Potter og fangin úr Azkaban). Videolagið varð frumsýnt á MTV Denmark'sa "Headbanger's Ball" hin 13. apríl‎ 2008.

Í 2009 og 2010 var SIC tilnevnt føroyskar Planet Awards, men vunnu tó ikki.

Í mars 2013 spældu teir í Sjónleikahúsinum í Havn til Wacken Metal Battle Føroyar 2013, sum var ein kapping um at sleppa at spæla í Týsklandi á tí stóra Wacken Metal Battle Festivalinum. Tað endaði við at SIC vann kappingina í Føroyum, og sleppa teir sostatt við til kappingina í Týsklandi.




 * Mikkjal Hansen - sang (2003–2021)
 * Eddie Jacobsen - guitar (2002–nú)
 * Gudmar Hansen - Bass (2005–nú)
 * Frans Arge Galán - guitar (2005–nú)
 * Dennis Buhl - Trummur (2010–nú)


 * Magnus Hansen - Trummur (2005–2009)
 * Kári Skibenæs - Trummur (2002–2005)
 * Meinhard Joensen - Bass (2003–2005)




 * Reasons


 * Pandemonium (2007, Tutl)
 * Si Vis Pacem, Para Bellum - LIVE (2010, Tutl)
 * Fighters They Bleed (2011, Mighty Music - 2010, Tutl)


 * To Dare To Risk To Regret
 * Rosegarden In Hell


 * Vunnu Wacken Metal Battle Føroyar 2012
 * Tilnevning Planet Awards 2010 í bólkinum Besta útgáva fyri Fighters They Bleed (vann ikki)
 * Tilnevning Planet Awards 2009 í bólkinum Besti føroyski bólkur ella einstaklingur (vann ikki)




 * Almennur MySpace Profilur
 * Almenn Youtube Kanal
 * Almenn Twitter Síða
Guilhermina Guinle
Guilhermina de Oliveira Sampaio Guinle (fødd 26. juli 1974 í Rio de Janeiro) er sjónleikari úr Brasil.
Jógvan og Terji
Jógvan og Terji er ein føroyskur blues tónleikabólkur. Teir eru: Terji Messell og Jógvan Funding Madsen.


 * 2010 - Norðuratlantarhavsblues, Tutl
 * 2012 - Hómóð, stakfløga, Tutl




 * Nordblues.dk
Frans pávi
'''Frans 1. pávi (latín Franciscus) varð føddur 17. desember 1936 í býnum Buenos Aires í Argentina sum Jorge Mario Bergoglio'''. Hann doyði hin 21. apríl 2025 í Vatikaninum.

Pávin, sum í 2013 tók við eftir Bænadikt sekstanda, er nummar 266 í røðini av pávum. Hann var 76 ára gamal tá í tíðini, úr Argentina og er fyrsti pávi í søguni úr Suðuramerika og tann fyrsti uttanfyri Evropa í yvir 1000 ár. Frans pávi hevði gjørt vart við seg sum ein fólksligur, einfaldur og vinaligur pávi, og av tí sama var hann ógvuliga vælumtóktur millum fólk. Ofta høvdu fleiri enn 100.000 fólk verið á torginum sunnudagar, tá pávin heilsaði fjøldini. Meir enn 6,6 milliónir fólk sóu og hoyrdu Frans páva í Vatikaninum frá mars 2013, tá hann varð valdur. Til samanberingar sóu og hoyrdu 2,3 milliónir fólk undanmannin Bænadikt páva.


 * Vatican.va - Heimasíða hjá páva.
 * Frans pávi andaðist 2. páskadag 88 ára gamal, katolsk.fo, 21.04. 2025
 * Frans pávi førdi katólsku kirkjuna inn í nútíðina, in.fo, 21.04. 2025


 * Katólsk kirkja í Føroyum
 * Vatikanið
Jon Hestoy
Jon Hestoy er ein fyrrverandi elitusvimjari av Tvøroyri og stjóri á Føroyaprent. Hann er fyrrverandi formaður í Svimjisambandi Føroya. Jon var besti føroyski svimjarin, tá hann svam sum ungur. Hann gjørdi seg eisini bemerktan á skemtiligan hátt, eitt nú við at seta tvey óalmenn donsk met, tað eina við at eta so nógvir fløtabollar sum møguligt uppá akrir minuttir, og eitt annað met í at svimja longst í 24 tímar. Einaferð hevði hann meldað seg til DM í 1500 m frí, men ístaðin fyri at svimja frísvimjing, so svam hann firvaldasvimjing allan teinin.

Synir hansara, Bartal Hestoy og Dánjal Hestoy, eru eisini svimjarar. Dánjal vann 4 heiðursmerki í liðkappingum á Oyggjaleikunum á Isle of Wight 2011. Bartal hevur eitt sett føroysk met á svimjistevnum í Íslandi í 2013 og vunnið gull heiðursmerki. Bróðir og systir Jon, Heine Hestoy og Ingrid Hestoy eru rithøvundar.
Ove Sprogøe
Ove Wendelboe Sprogøe Petersen (21. desember 1919 í Odense – 14. september 2004 í Tårnby á Amager) var ein danskur sjónleikari. Hann var eitt nú kendur fyri sín leiklut sum Egon Olsen í Olsen Banden og sum "Doktor-Hansen" í sjónvarpsrøðini Matador.


 * Frederik Schybergs Mindelegat
 * 1956 – Bodil (På tro og love)
 * 1968 – Mogens Wieth-legatet
 * 1972 – Bodil (Den forsvundne fuldmægtig)
 * 1975 – Bodil (Olsen-bandens sidste bedrifter)
 * 1976 – Teaterpokalen for rollen Adolf i Faderen
 * 1979 – Osvald Helmuths Æreslegat
 * 1980 – Årets Radise
 * 1980 – Studenternes Æreskunstner
 * 1982 – PH-virðislønin
 * 1985 – LO's Mentanarvirðisløn
 * 1989 – Jord- og Betonarbejdernes Kulturpris
 * 1989 – Ole Haslund Heiðursløn
 * 1994 – Revyernes Revys Æreskunstner
 * 1999 – Bodilprísin (Æresbodil)
 * Eftir deyða – Vegurin til Statsfongslið í Vridsløselille eitur nú Egon Olsens Vej
 * Eftir deyða – Eitt torg mitt í Odense eitur eftir Ove Sprogøe.
Løgtingsvalið 1906
Løgtingsvalið í Føroyum í 1906 varð hildið hin 18. juli 1906. Politisku flokkarnir vóru ikki stovnaðir tá, so talan var um at velja persónar, ikki flokkar, men Sambandsflokkurin og Sjálvstýrisflokkurin vóru stovnaðir seinni hetta árið. Eftir at hesir báðir flokkarnir vóru stovnaðir, valdur allir løgtingslimirnir at gerast limur í øðrum av hesum báðum flokkunum, soleiðis at man fekk eina skipan við tveimum flokkum. Flokkarnir vóru ósamdir um tilknýtið til Danmark.

Løgtingið hevði 20 løgtingslimir í 1906.




 * Hagstova Føroya
Løgtingsvalið 1908
Løgtingsvalið í Føroyum í 1908 varð hildið hin 2. februar 1908, men bert í sunnara parti av Føroyum.

Sambandsflokkurin var framhaldandi størsti flokkur á Føroya Løgtingi, við 13 av teimum 20 sessunum.


 * Løgtingsval skift á valdømi og flokkar (1906-2004), hagstova.fo
Løgtingsvalið 1990
Løgtingsvalið í Føroyum 1990 varð hildið 17. november 1990.




 * Hagstova Føroya — Íbúgvaviðurskifti og val (Føroysk hagtøl)
Løgtingsvalið 1988
Løgtingsvalið í Føroyum 1988 varð hildið hin 8. november 1988.

Framsóknarflokkurin stillaði upp fyri fyrstu ferð.




 * Hagstova Føroya — Íbúgvaviðurskifti og val
Fólkatingið
Fólkatingið er tað lóggevandi tingið í Kóngsríkið — Danmark verður saman við Føroyum og Grønlandi. Frá 1849 til 1953 var fólkatingið eitt av tveimum kømrum í ríkisdegnum; hitt kamarið var landstingið. Síðan 1953 hevur fólkatingið havt eina eittkamarsskipan. Fólkatingið heldur til á Christiansborg í Keypmannahavn og hevur 179 fólkatingslimir, harav tveir limir eru úr Føroyum og tveir eru úr Grønlandi. Fólkatingslimirnir verða valdir í 19 valdømum í Danmark. Føroyar og Grønland velja sínar limir við egnum valum. Fólkatingslimirnir eru valdir fyri eitt fýraára tíðarskeið. Arbeiðið í fólkatinginum verður leitt av einum presidium, sum umframt fólkatingsformannin, ið verður valdur av fólkatinginum fyrst í skeiðnum, hevur upp til fýra varaformenn. Eftir eitt fólkatingsval skal ein ella fleiri flokkar skipa samgongu, og síðan verða nevndir valdar. Allir fólkatingslimir kunnu koma við lógaruppskotum, sum síðan verða viðgjørd lutvíst í fólkatingssalinum við fyrstu, aðru og triðju viðgerð, og lutvíst í nevndunum.


 * Listi yvir fólkatingslimir úr Føroyum
 * Fólkatingslimir valdir í 2011




 * Almenna heimasíðan hjá Fólkatinginum
Løgtingslimir í Føroyum 1998–2002
Tað vóru 32 limir í Løgtinginum millum løgtingsvalini í 1998 og 2002.

Her verður roknað við øllum valdum løgtingslimum umframt varalimum, ið møttu fast t.d. fyri landsstýrisfólk, sum vóru vald í løgtingið.


 * Valúrslit
 * Faldari frá Løgtinginum (1998–2002)
Flemming Mikkelsen
Flemming Mikkelsen (føddur 21. november 1930 í Vági) er ein fyrrverandi føroyskur politikari. Hann var býráðslimur í Vágs býráð frá 1976 til 1984. Hann sat á Løgtinginum fyri Suðuroynna frá 1978 til 1994, og aftur frá 1998 til 2002.


 * 1998–2002 limur í Fíggjarnevndini
 * 1990–1994 limur í Marknaðarnevndini
 * 1990–1994 limur í Landsstýrismálanevndini
Løgtingsins Fíggjarnevnd
Løgtingsins Fíggjarnevnd (Fíggjarnevndin) er tann løgtingsnevndin sum viðgerð fíggjar-, búskapar-, skatta- og avgjaldsmál í Løgtinginum.

Limir í tíðarskeiðnum 2015–2019:
 * Ruth Vang (Framsókn), forkvinna
 * Helena Dam á Neystabø, (JF)
 * Kristin Michelsen, (JF)
 * Pauli Trond Petersen, (T)
 * Jacob Vestergaard (FF)
 * Bill Justinussen (MF)
 * Bárður Nielsen (SB)

Limir í tíðarskeiðnum 2011–2015:
 * Bárður Nielsen (SB), formaður
 * Kristina Háfoss (T), næstformaður
 * Bill Justinussen (MF)
 * Jacob Vestergaard (FF)
 * Eyðgunn Samuelsen (JF)
 * Aksel V. Johannesen (JF)
 * Rodmundur Nielsen (FF)


 * Ruth Vang (FS) 2015–
 * Bárður Nielsen (SB) 2011–2015
 * Jørgen Niclasen (FF) 2011
 * Anfinn Kallsberg (FF) 2004–2011
 * Óli Breckmann (FF) 2002–2004
 * Finnbogi Arge (FF) 2000–2002
 * Bjarni Djurholm (FF) 1998–2000
 * Jørgen Niclasen (FF) 1998
 * Finnbogi Arge (uttanflokka) 1994–1998
 * Jørgen Thomsen (JF) 1990–1994




 * Fíggjarnevndin á logting.fo
Olaf Halvorsen
Olaf Halvorsen (1913-1993) var lækni undir klaksvíksstríðnum, tað var hann, ið var orsøk til, at stríðið byrjaði. Klaksvíkingar dámdu hann væl sum lækna og vildu ikki av við hann, tá ið ein annar varð settur í starv í staðin, orsakað av at Halvorsen ikki var limur í danska læknafelagnum, sum var eitt krav fyri at fáa fast starv á sjúkrahúsinum. Klaksvíksstríðið vardi frá 1951 til 1955, tá Halvorsen var farin av landinum aftur. Halvorsen var dani. Hann misti pápan, tá hann var bert tvey ára gamal, og mammuna, tá hann var fimm ára gamal. Hann bleiv síðan uppfostraður hjá ommu og abba sínum. Hann var útbúgvin lækni í 1939.

Halvorsen flutti til Klampenborg eftir klaksvíksstríðið og starvaðist har sum lækni, til hann fór frá vegna aldur. Hann andaðist í 1993, 80 ára gamal.